**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO VIEŠAJAI ĮSTAIGAI mOLĖTŲ R. PIRMINĖS SVEIKATOS PRIEŽIŪROS CENTRUI**

2021 m. lapkričio 25 d. Nr. B1-254

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3, 17 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 3, 4 dalimis, Lietuvos Respublikos sveikatos priežiūros įstaigų įstatymo 36 straipsnio 3, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.3 papunkčiu, atsižvelgdama į projekto Nr. 08.1.3-CPVA-R-609-91-0004 „Molėtų r. pirminės sveikatos priežiūros centro veiklos efektyvumo didinimas“ įgyvendinimo metu įgytą turtą, Molėtų rajono savivaldybės administracijos direktoriaus 2021 m. lapkričio 15 d. įsakymą Nr. B6-1283 „Dėl Molėtų rajono savivaldybės turto pripažinimo nereikalingu“,

Molėtų rajono savivaldybės taryba nusprendžia:

Perduoti viešajai įstaigai Molėtų r. pirminės sveikatos priežiūros centrui (kodas 303134121) patikėjimo teise pagal turto patikėjimo sutartį savarankiškajai savivaldybės funkcijai – pirminei asmens ir visuomenės sveikatos priežiūrai – įgyvendinti 20 (dvidešimčiai) metų Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą – odontologinę įrangą, inventorinis Nr. 487952, įsigijimo vertė 16128,09 Eur (iš jų: 13708,87 Eur Europos Sąjungos lėšos; 1209,61 Eur valstybės biudžeto lėšos; 1209,61 Eur savivaldybės biudžeto lėšos) pagal sąrašą (pridedama).

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika

Molėtų rajono savivaldybės tarybos 2021 m. lapkričio d. sprendimo Nr.

priedas

**VIEŠAJAI ĮSTAIGAI MOLĖTŲ R. PIRMINĖS SVEIKATOS PRIEŽIŪROS CENTRUI PERDUODAMO VALDYTI PAGAL TURTO PATIKĖJIMO SUTARTĮ ILGALAIKIO MATERIALIOJO TURTO SĄRAŠAS**

|  |  |  |  |  |
| --- | --- | --- | --- | --- |
| Eil. Nr. | Turto pavadinimas | Įsigijimo vertė, Eur | Likutinė vertė 2021-11-01, Eur | Papildoma informacija |
| 1 | 2 | 3 | 4 | 5 |
| 1. | Vakuuminis siurblys (kombinuotas) vienai darbo vietai | 2655,95 (2257,55 Eur; Europos Sąjungos lėšos (toliau – ES lėšos) 199,20 Eur; valstybės biudžeto lėšos (toliau – VB lėšos)199,20 Eur; savivaldybės biudžeto lėšos (toliau – SB lėšos) | 2655,95  | Tiekėjo suteiktas papildomas įrangos garantinio laikotarpio terminas - 24 mėn. |
| 2. | Kompresorius (membraninių džiovintuvų, vienai darbo vietai) | 2655,95 (2257,55 Eur; ES lėšos 199,20 Eur; VB lėšos199,20 Eur; SB lėšos) | 2655,95 |  |
| 3. | Kampinis antgalis su šviesa | 634,04 (538,94 Eur; ES lėšos 47,55 Eur; VB lėšos47,55 Eur; SB lėšos) | 634,04 |  |
| 4. | Turbina | 1143,45 (971,93 Eur; ES lėšos 85,76 Eur; VB lėšos85,76 Eur; SB lėšos) | 1143,45 |  |
| 5. | Mikrovariklis | 508,20(431,98 Eur; ES lėšos 38,11 Eur; VB lėšos38,11 Eur; SB lėšos) | 508,20 |  |
| 6. | Apšvietimo sistema | 586,85(498,83 Eur; ES lėšos 44,01 Eur; VB lėšos44,01 Eur; SB lėšos) | 586,85 |  |
| 7. | Spjaudyklės instrumentų blokas | 2323,20(1974,72 Eur; ES lėšos 174,24 Eur; VB lėšos174,24 Eur; SB lėšos) | 2323,20 |  |
| 8. | Gydytojo instrumentų dalis | 3412,20(2900,36 Eur; ES lėšos 255,92 Eur; VB lėšos255,92 Eur; SB lėšos) | 3412,20 |  |
| 1 | 2 | 3 | 4 | 5 |
| 9. | Paciento kėdė | 2208,25(1877,01 Eur; ES lėšos 165,62 Eur; VB lėšos165,62 Eur; SB lėšos) | 2208,25 |  |
| 10. | Iš viso |  | 16 128,09 |  |

Turtas perduodamas iš balansinės sąskaitos 1205301 (kitos mašinos ir įrenginiai (medicinos įranga).

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_